Տամարա Էյդելման

Տամարա Նատանովնա Էյդելման (, ), ռուս պատմաբան, գրող, թարգմանիչ, ռադիոհաղորդավար և բլոգեր։ Ռուսաստանի Դաշնության վաստակավոր ուսուցիչ (2003)։

Պատմության և մանկավարժության վերաբերյալ հոդվածների հեղինակ, ժողովրդական կրթության գերազանցիկ, «Պատմության ուսուցիչների միավորում» միջտարածաշրջանային հասարակական կազմակերպության խորհրդի անդամ։

Կենսագրություն

Վաղ տարիներ և ընտանիք 
Տամարա Էյդելմանը ծնվել է 1959 թվականին, պատմաբաններ Նատան Յակովլևիչ Էյդելմանի և Էլեոնորա Ալեքսանդրովնա Պավլյուչենկոյի ընտանիքում։ Պապը (հայրական կողմից) թատերագետ, լրագրող և հրապարակախոս Յակով Նաումովիչ Էյդելմանն է եղել։

1981 թվականին ավարտել է Մոսկվայի Լոմոնոսովի անվան պետական համալսարանի պատմության ֆակուլտետը՝ «պատմաբան, ուսուցիչ օտար լեզվի իմացությամբ» մասնագիտությամբ։

Ամուսինը գրող և լրագրող Պյոտր Ալեշկովսկին է։ Դուստրը՝ Աննա Ալեշկովսկայան, որդին՝ հասարակական գործիչ Միտյա Ալեշկովսկին (ծնված 1985 թվականի մարտի 4), թոռնուհին՝ Եկատերինա Ալեշկովսկայան։

Մանկավարժական և լրագրողական գործունեություն 
1986-2021 թվականներին աշխատել է Մոսկվայի № 67 դպրոցում՝ որպես պատմության և հասարակագիտության ուսուցչուհի, հետագայում՝ պատմության ամբիոնի վարիչ։

Դասավանդման խնդիրների վերաբերյալ մի շարք հոդվածների հեղինակ է, որոնք հրատարակվել են «Ռուսական ամսագրում», «Եվրոկլիո» տեղեկագրում, «Դպրոցական հանդես»-ում, մասնակցել է TEDTalks-ին։

Վարել է «Մեր մանկության գրքերը», «Ստորադասական եղանակ» և «Գրքերի ճակատագրեր» թեմատիկ հաղորդումները «Մայակ», «Ռուսաստանի ձայն» և «Ռադիո Ռուսաստան-Մշակույթ» ռադիոկայաններում։ «Ուղղակի խոսք» դպրոցում պատմության և հասարակագիտության վերաբերյալ դասախոսությունների շարքի հեղինակ և դասախոս է։ Ռադիո Arzamas-ի պատմության վերաբերյալ մանկական աուդիո դասընթացների շարքի հեղինակ և դասախոս է։ InternetUrok.ru հարթակում վարում է 19-րդ դարի սկզբի Ռուսաստանի պատմության վերաբերյալ դասախոսությունների շարքը։
2012 թվականից վարում է «Էխո Մոսկվի» կայքի բլոգը, 2015 թվականից «Русь Сидящая» հիմնադրամի հոգաբարձուների խորհրդի անդամ է։ 2019 թվականի հոկտեմբերին YouTube-ում ստեղծել է «Պատմության դասեր Տամարա Էյդելմանի հետ» ալիքը, որտեղ պարբերաբար տեղադրվում են տեսանյութեր, որոնցում, որպես հեքիաթասաց, նա քննարկում է պատմական տարբեր թեմաներ։ 2022 թվականի մարտի դրությամբ վիդեոբլոգն ունի ավելի քան 500 հազար հետևորդ, իսկ տեսանյութերի դիտումների ընդհանուր թիվը հասել է 35 միլիոնի։

2020 թվականից The Insider առցանց հրատարակության սյունակագիր է։ 2021 թվականի ապրիլին «Ելցին կենտրոն»-ում ներկայացրել է «Ընդդեմ քաղաքացիական ընդհարումների» հեղինակային շարքը։

2021 թվականի ապրիլին Էյդելմանը բաց նամակ է գրել «Բժիշկներ առանց սահմանների» մոսկովյան ներկայացուցչությանը` խնդրելով օգնել Ալեքսեյ Նավալնիին, ով գտնվել է Պոկրովի ուղղիչ  գաղութում։ Մոտ երկու հազար մարդ ստորագրել է այդ նամակը։ Հետագայում Էյդելմանին ոստիկանություն են կանչել սոցիալական ցանցում կատարած գրառման հետ կապված։

2022 թվականից նա դստեր հետ բնակվում է Լիսաբոնում։

Աշխատանքներ

Գրքեր

Հոդվածներ և հրապարակումներ

Ծանոթագրություններ

Արտաքին հղումներ 
  на Arzamas
 
 
 
 

Ռուսաստանի հրեաներ
Ռուս պատմաբաններ
Ռուս բլոգերներ
Ռուս խմբագիրներ
Ռուս թարգմանիչներ
Ռուս կին գրողներ
Կին պատմաբաններ
Կին բլոգերներ
Ռուս մանկավարժներ
Ոչ գեղարվեստական գրողներ
Սյունակագիրներ
Ռուսաստանում «օտարերկրյա գործակալներ» ճանաչված անձինք